cyanic-selkie/wikianc huggingface dataset:
Motordeksel
Et motordeksel eller en cowling er en plate/deksel på fly som dekker motorrommet utvendig. Øvre cowling tilsvarer motorpanser på bil. Fremre kant av cowlingen vil vanligvis gå nesten fram til baksiden av propellen. Bakre vegg av flyets motorrom kalles brannvegg. Cowlingen er som regel utstyrt med gjeller som kan regulere gjennomstrømningen av luft.
Stjernemotorer gir større luftmotstand enn innebygde rekke- og V-motorer, derfor forsøkte man på 20-tallet å finne løsninger som kunne minske denne for stjernemotorer. I 1926 utviklet en britisk forsker en ring som i praksis var en slags vinge trukket rundt motoren, denne ble kjent som en Townend-ring etter forskerens navn og reduserte luftmotstanden med gjennomsnittlig 11%. I 1928 hadde NACA utviklet en cowling som var enda mer effektiv. Denne begynte med en form som gav løft på samme måte som med Townend-ringen, men fortsatte helt bak mot flyskroget med et lite mellomrom for gjennomstrømning av luft. NACA-cowlingen ble første gang prøvd på en Curtiss AT-5A og topphastigheten til flyet økte umiddelbart fra 190 km/t til 220 km/t.
Tysk mark
Tysk mark, på tysk Deutsche Mark, forkortet DM som symbol eller DEM som kode ifølge ISO-standard, var den offisielle myntenheten i Tyskland fra 1948 til den ble erstattet av euro i perioden 1999 til 2002. Fra 1. januar 1999 ble euro den offisielle valutaen i landet, og fra 1. mars 2002 kunne ikke lenger mynter og sedler i tysk mark benyttes. 1 tysk mark tilsvarte 100 pfennig, på tysk Pfennige. & (må ikke forvirres med &) ble brukt som myntenhetens merke i aviser, magasiner og i noe mindre grad (etter 1990) på datamaskiner.
Myntenheten ble innført etter en valutareform 20. juni 1948 fordi det gikk inflasjon i den gamle riksmarken på slutten av 1940-tallet.
Vekslingskursen mellom tyske mark og norske kroner var i 2001 gjennomsnittlig på 4,11766 kroner per mark.
DDR
Den tyske demokratiske republikk hadde en egen myntenhet som på tysk opprinnelig ble kalt Mark der deutschen Notenbank, men fra 1967 Mark der DDR. Da den økonomiske unionen mellom Vest-Tyskland og DDR ble innført i 1990, ble tyske mark tatt i bruk i DDR.
Bonnie Parker
Bonnie Elizabeth Parker (født 1. oktober 1910 i Rowena i Texas, USA, død (drept) 23. mai 1934 i Bienville Parish i Louisiana) var kjent som Bonnie i det kriminelle paret Bonnie & Clyde.
Bakgrunn
Bonnie Parker var det andre av tre barn. Hennes far, Charles Robert Parker (1884–1914), var murer. Faren døde da hun var bare fire år, og moren Emma (Krause) Parker (1885–1944) måtte oppfostre familien i fattige kår. Hun tok med seg barna til sitt foreldrehjem i Cement City, en industriforstad senere kjent som West Dallas, der hun arbeidet som syerske.
Bonnie var flink på skolen. Hun utmerket seg særlig i skriving og vant en konkurranse i «litterær kunst». Hun ble beskrevet som intelligent og sjarmerende med egne meninger og vilje. Hun fortsatte heile livet å skrive, og hennes dikt «The Story of Bonnie and Clyde» er en personlig beretning om parets kriminelle løpebane.
Hun giftet seg 15 år gammel med Roy Thornton, men ekteskapet ble kortvarig. I 1929 gikk de hver sin vei, men de tok aldri ut skilsmisse, og hun bar gifteringen til sin død.
Kriminell
Senere traff hun Clyde Barrow og ble med i hans kriminelle gjeng, som var ansvarlig for et stort antall ran og drap. Parker blir ofte framstilt som Barrows jevnbyrdige kriminelle, men hennes rolle var trolig begrenset til logistikkarbeid. 23. mai 1934 ble paret skutt og drept av politistyrker som lå i bakhold nær deres skjulested i Bienville Parish i Louisiana. Det ble aldri ropt noen advarsel eller oppfordring til de ettersøkte om å overgi seg.
Parker er gravlagt i Crown Hill Memorial Park i Dallas.
Norgani
Norgani er et norsk hotelleiendomsselskap som kontrollerer over 70 hoteller i Norden. Selskapet regnes da som Europas femte største hotelleiendomsselskap. Norgani eier hotelleiendommer gjennom hotellkjedene Scandic Hotels, Choice Hotels og Rezidor Hotel Group (Radisson SAS).
Høsten 2007 ble det kjent at flere eiendomsselskaper ønsket å kjøpe Norgani. Det endte med at Norwegian Property trakk det lengste strået og sikret selskapet. Men bare drøyt ett halvår etter kjøpet kom det frem at Norwegian Property skal selge Norgani for totalt 11.1 milliarder kroner
Penny’s Bay kraftverk
Penny's Bay kraftverk er et varmekraftverk beliggende øst på Lantau Island i Hongkong i det sørlige Kina. Det får en installert produksjonskapasitet på 300 MW. Brenseltypene er dieselolje, og kraftverket er et reserveanlegg som kjøres ved nettutfall eller ved overetterspørsel.
Anlegget eies av Castle Peak Power Company Limited (CAPCO), et joint venture mellom China Light & Power (40%) og Exxon Mobile (60%).
Langbølgen (andre betydninger)
Langbølgen har flere betydninger:
Jan Einar Johnsen
Jan Einar Johnsen (født 2. juni 1959 på Raufoss) er medlem av rock-/underholdningsbandet Vazelina Bilopphøggers. Johnsen har vært med siden 1980, men var allerede med på Vazelinas start i 1979 da han var korist i Mannskoret Vrakpant sammen med Bjørn Bogetvedt og Hallvard Høynes.
Aurora
Navnet eller begrepet Aurora har flere betydninger:
Jan Einar Johnsen
Halvard Høynes var det første medlemmet som ga seg – før den første plata ble spilt inn. Bjørn Bogetvedt ga seg etter plateinnspillingen. Jan Einar Johnsen var dermed det eneste medlemmet, og Mannskoret Vrakpant ble lagt ned. Johnsen ble så fulltidsmedlem av Vazelina Bilopphøggers. I tillegg til å kore, spiller Johnsen både orgel og saksofon.
Jan Einar Johnsen har også fungert som produsent i selskapet Impress Event og Marketing som han startet sammen med Eivind Rølles.
Johnsen har medvirket i Vazelina Hjulkalender, der han spilte seg selv. Han spilte livvakt i filmen Carl Gustav, gjengen og parkeringsbandittene fra 1982.
Tangará (Santa Catarina)
Tangará er en kommune i delstaten Santa Catarina i sørregionen av Brasil.
Al-Shemal kraftverk
Al-Shemal kraftverk er et varmekraftverk i Irak. Det har en installert produksjonskapasitet på 1.400 MW. Brenseltypene er fyringsolje.
Arte della Lana
Arte della Lana var et mektig handelslaug i Firenze i den italienske renessansen på 1500-tallet. Arte della Lana kontrollerte den viktige ulltekstilhandelen i byen, og hadde i sin storhetstid direkte eller indirekte ansatt over en tredjedel av byens innbyggere.
Kenitra oljekraftverk
Kenitra oljekraftverk er et varmekraftverk i Kénitra i det vestlige Marokko. Det får en installert produksjonskapasitet på 300 MW. Brenseltypene er fyringsolje.
EM i friidrett 1954 – 100 meter menn
Øvelsen 100 meter menn ved EM i friidrett 1954 ble avholdt i Bern, Sveits den 25 og 26. august 1954.
Norge var ikke representert i øvelsen.
Rekorder
Rekorder før dette mesterskapet:
Det ble ikke satt verken ny mesterskapsrekord eller europarekord under konkurransen.
Forsøksheat
Forsøksheatene ble avholdt den 25. august.
Semifinaler
Semifinalene ble avholdt den 26. august.
Finale
Finalen ble avholdt den 26. august.
Eydehavn
Eydehavn er et industristed i Arendal kommune, 10 km nordøst for Arendal by. Tidligere het stedet Næs (Nes) etter gården med samme navn, men ble døpt Eydehavn etter industrigründeren Sam Eyde 12. juli 1913. I 1922 ble navnet endret offisielt til «Eydehamn», men ble skiftet tilbake til Eydehavn i 1964. Eydehavn var tidligere et eget tettsted, men er nå en del av tettstedet Arendal, ifølge Statistisk sentralbyrå.
Kommunetilhørighet
Nes lå i eldre tid under Tromøy sogn i Østre Moland prestegjeld. Da formannskapslovene ble innført 1837 ble prestegjeldet til Østre Moland herred. I 1878 ble herredet delt. Området som ble Eydehavn ble skilt ut sammen med resten av det som senere ble Stokken, til å utgjøre eget annekssogn i Austre Moland herred. Annekssognet ble så skilt ut som Stokken kommune 1. juli 1919. Eydehavn var da opprettet som industristed og kommunesenter. 1. januar 1962 ble Stokken slått sammen med flere andre kommuner til Moland kommune, fremdeles med Eydehavn som kommunesenter. 1. januar 1992 ble Moland kommune slått sammen med Tromøy kommune, Hisøy kommune, Øyestad kommune og Arendal kommune, til storkommunen Arendal.
Industri og næringsliv
Gården Nes er den eldste man kjenner til på nåværende Eydehavn, og en bygning står fremdeles, kjent som «Lundbergs hus». Huset kan dateres tilbake til 1600-tallet, og ligger sentralt til på Eydehavn, ikke langt fra Eydehavn torv.
Det er sporet gruvedrift etter jernmalm i området fra 1600-tallet, og det var gruver blant annet på Buøya og Frisøya. Malmen ble fraktet med skip til norske jernverk som lå øst i landet. Gruvedriften opphørte på siste halvdel av 1800-tallet, grunnet nedleggelse av samtlige norske jernverk, unntatt Næs Jernverk.
Fra 1628 fremkommer Neskilen i tollregnskapene som utførselhavn for tømmer og en del av trelasthandelen, med tømmerfløting ned Molandsvassdraget. Det lå skipsverft flere steder i Eydehavn hvor det ble bygget seilskip; på Snekkenes, Helle, Frines, Pålsodden og Heggedalen. På lille Frisøya var det to verft og en verv. Neskilen fungerte som et handelssenter på Nes frem til industristedet Staksnes ble bygget, da overtok området rundt Staksnes ned mot Neskilen denne oppgaven, det som kom til å bli Eydehavn sentrum. Mot århundreskiftet var Nes på vei til å bli avfolket, grunnet nedgangen i tømmereksporten og at gruvedriften av opphørt.
I 1912 ble det opprettet et industristed på Staksnes for å utnytte industrielt de store mengdene elektrisk kraft som kunne produseres i Arendalsvassdraget. Sam Eyde etablerte aluminiumverket Nitriden og silisiumkarbidverket Arendal Smelteverk der, og 12. juli 1913 ved høydebassenget ved Nitriden, ble hele Nes omdøpt til Eydehavn etter Sam Eyde. Det var Elly Eyde, kona til Sam Eyde, som sto for selve dåpen, og da hun knuste champagneflasken, sa hun: «Jeg døper hermed dette sted Eydehavn, og uttaler det håp at det vil bringe hell og fremgang til de bedrifter som her vil fremstå, og lykke og velsignelse for de mennesker som her skal bygge sine hjem». Opprettelsen av industrien førte til at innbyggertallet ble tredoblet bare frem til 1920. Stokken og Eydehavns eneste hotell ble bygget i 1917 på dagens Elly Eydes vei, og hadde navnet Solvang hotell. Industrien var årsak til at man trengte overnattingsplasser. Aluminiumsverket ble lagt ned i 1975, mens silisiumkarbidverket i dag utgjør en del av det internasjonale konsernet Saint-Gobain CM. Fabrikken stengte sin siste smelteovn (30. september 2005), og produserer ikke lenger råsika eller silisiumkarbid, men har fremdeles noe drift. Eydehavnmuseet er et industriarbeidermuseum som ble opprettet på Eydehavn i 1982. Der kan man se blant annet en innredet arbeiderbolig fra rundt 1920. På gamle Nitriden holder Nymo mekaniske verksted til, og ved siden av dette har Agder og Telemark Skogeierlag utskipingshavn for tømmer ut mot Buøya.
Det var tidligere et stort utvalg av butikker på Eydehavn, med skobutikk, bakeri, fiskebutikk, videoutleie, farvehandel, blikkenslager, meieriutsalg, elektronikkforretning, blomsterbutikk, rørlegger og slakter. Idag er det en marina med en YX bensinstasjon, bankfilial, frisør og en Extra matbutikk ved torvet.
Arendal havn
Arendal havn er Arendal kommunale havnevesens kaianlegg på smelteverkets gamle dypvannskai på Eydehavn, åpnet i 2008. Det planlegges også ny vei med tunnel for transport til det nye kaianlegget. Hensikten er å skape nye arbeidsplasser på Eydehavn, og gi Arendal og Aust-Agder et moderne og hensiktsmessig kaianlegg. I 2008 hadde Canal Street konserter på havnen, med opptreden av blant andre deLillos og Bertine Zetlitz.
Fagforeninger og politikk
12. juli 1912 ble Staksnæs Arbeiderforening stiftet, som raskt byttet navn til Elektrokjemisk Arbeiderforening. Året etter, 1. august 1913 stiftet 21 arbeidere på Arendal Smelteverk fagforeningen Eydehavn Arbeiderforening. Begge foreningene var med fra starten i Norsk Arbeidsmandsforbund. Foreningene organiserte de ufaglærte ved Nitriden og Smelteverket, mens de faglærte allerede var organiserte i sine særforbund. I 1923 ble samtlige foreninger slått sammen under Norsk Kjemisk Industriarbeiderforbund.
Stokken Socialdemokratiske forening ble stiftet engang mellom 1913 og 1916. 8. april 1916 ble Eydehavn Arbeiderparti dannet, etter foredrag av den tidligere stortingsrepresentanten for Venstre, lensmann Guttorm Fløistad. Partiet holdt til sammen med de andre lokale foreningene i det gamle kinolokalet ved Eydehavn torv som var en arbeiderbrakke. Begge de lokale partiene ble enige om å stille felles liste til kommunevalget samme år. Eydehavn Arbeiderparti skiftet etter hvert navn til Stokken Arbeiderparti, grunnet utskillingen av Stokken kommune i 1919. I 1926 ble Folkets Hus Eydehavn bygget som et samlingsted for arbeiderbevegelsen.
Arbeiderpartiet var det dominerende partiet helt frem til 2000-tallet. Kun det Norges Socialdemokratiske Arbeiderparti var alvorlig konkurrent, frem til det ble slått sammen med Arbeiderpartiet i 1927, og til viss grad Norges Kommunistiske Parti, i en kort periode etter 1945.
Andre verdenskrig
Under andre verdenskrig drev tyskerne både silisiumkarbidverket og aluminiumsverket med hensikt for produksjon til sin egen krigsindustri. Dette krevde tiltak for å hindre sabotasje og luftangrep fra allierte, og en varierende styrke var utplassert på Eydehavn. En alliert etterretningsrapport fra 1941 hevder at det var 250 soldater på stedet og fire kanonstillinger, hvorav tre hadde kanoner. Det var vaktstyrker med hunder som patruljerte området, samt et lysanlegg for flombelysning. Allikevel klarte Kompani Linge medlemmer å ta seg inn på Arendal Smelteverk og sprengte transformatorene i Operasjon Company i 1943. Vaktholdet var av en eller annen grunn sterkest på Nitriden, mens de allierte mente at produksjonen på smelteverket var den største trusselen. Sabotasjeaksjonen var vellykket med full stans i smelteverkets produksjon ut krigen.
Skoler
Det var fast skole i Neskilen i 1773 for gruvearbeiderbarna i området, og i 1808 var fremdeles dette den eneste skolen, fremdeles for gruvearbeiderbarna. Når skolen ble opprettet, er usikkert. I 1810 var det ingen skoler på Eydehavn, så før dette er Neskilskolen blitt nedlagt. I 1835 drev Christoffer Jensen Mørfjær omgangskole som første omgangslærer i Stokken og Austre Moland skoledistrikt. Fra 1851 åpnet han fast skole i sitt eget hjem. I 1855 fikk Stokken sin egen skolebygning. Denne var det eneste skolen i området i 60 år, mens det ble ettervert holdt skole i leide lokaler på Nes bedehus, da Eydehavn ikke hadde egen skole. Den kom derimot i mars 1915 som barneskole, og var bygget med tanke på utvidelse, som kun en «halv» skole. Resten ble ferdigstilt 13. februar 1937, og da ble Eydehavn skole som den opprinnelig var tiltenkt. Nils Hjelmtveit var lærer på Eydehavn fra han var ferdigutdannet lærer i 1913, og ble i 1918 skolebestyrer ved den nye skolen. I 1991 ble dagens Eydehavn skole innviet, med beliggenhet på nordsiden av Eydehavn, med innkjørsel fra fylkesvei 410, ved den sørligste veien inn til Gartha. Fra og med 8. klasse går elevene på Stuenes skole på Saltrød. Den gamle Eydehavn skole, som ligger ved Skoleveien, ble på 2000-tallet omgjort til leiligheter, etter en tids forfall.
Kunst og kultur
Folkets Hus Eydehavn har fra det ble bygget i 1926, blitt brukt til dåp, konfirmasjoner, bryllup og begravelser. Andre etasjen i huset har en sal med plass til 180 personer, og blir brukt til revy, kino og teater.
Eydehavn kulturhus som ligger ved Eydehavn torv, holder blant annet kunstutstillinger, og rommet tidligere Kuben eldresenter, som var et aktivitetssenter for eldre og funksjonshemmede, selskapslokaler, Eydehavn prestekontor, tidligere Eydehavn bibliotek, samt ungdomsklubb. I 2012 ble eldresenteret omgjort til Eydehavn-Kuben frivilligsentral, og denne tok også over driften av biblioteket, som fra da av ikke lengre var tilknyttet fylkesbiblioteket.
På torvet står en byste av Sam Eyde fra 1966, laget av kunstneren Arne Durban, og skulpturen «Industriarbeider» av Svein-Tore Kleppan. Den ble avduket av tidligere ordfører i daværende Moland kommune, Ingar Olsen, 1. mai 1983. Ved Arendal Smelteverk sto skulpturen «Kajatine», også av Arne Durban. Den ble satt opp i 1964 og er oppkalt etter kunstnerens yngste datter.
Buøya
Buøya er et populært rekreasjonssted på Eydehavn, med flere badestrender og flott turterreng. Buøya har også speiderhytten som ble brukt i flere år av speiderbevegelsen på Eydehavn. Flere eldre mennesker insisterer på at det heter i Eydehavn, ikke på Eydehavn.
Garta
Det nærliggende Garta har navn etter det som må være en av Holts eldste gårder, kanskje den eldste. Navnet betyr sannsynligvis «gården»; også i Søndeled er det en gammel gård som heter Garte. På Garta er det funnet flere steinøkser fra Nøstvetkulturen i eldre steinalder. Jorden er god, og i gammel tid var gården så stor at den meget tidlig ble delt i to, der Øvre Garta var på 3,5 huder, mens Nedre Garta på 3 huder. Etter hvert som det ble arbeidsplasser i sjøfarten, fikk jordbruket mindre betydning for gårdene lenger inne i Holt. På Øvre Garta, der det i 1610 hadde vært to jordbrukende oppsittere, var det i 1886 hele 8 oppsittere. På Nedre Garta var det i 1610 to oppsittere, og i 1886 mer enn syv ganger så mange: 15 jordbrukende oppsittere.
Vapor Vell
Vapor Vell var den første store fabrikken som bygd i bydelen Sants i distriktet Sants-Montjuïc i Barcelona. Bygginga starta i 1844. Den industrielle revolusjon samt det at det ikke kunne bygges i sentrum av Barcelona på grunn av byens forsvarsstrategi, gjorde at mange fabrikker etter hvert ble bygd i områder som Sants, hvor det var stor plass til videre utbygging av industri og boliger. Mannen som eide Vapor Vell, var den kjente industrigiganten Joan Güell, og produksjonen starta i 1846.
Den slutta å bli brukt som fabrikk i 1890, og ble siden brukt til flere forskjellige formål.
16. juli 1986 erklærte Barcelonas bystyre deler av fabrikken for verneverdige. 28. februar 1998 starta bygginga av et distriktsbibliotek på andre deler av tomta til Vapor Vell.
Wynneprisen
Wynneprisen (navn på engelsk: Wynne Prize), er en kunstpris som gis for australske landskapsmalerier eller figurative skulpturer. Den er en av Australias kunstpriser som er blitt utdelt lengst. Utdelingene begynte i 1897 etter en testamentarisk gave fra Richard Wynne. Den blir tildelt sammen med Sulmanprisen og Archibaldprisen ved Art Gallery of New South Wales i Sydney. I 2005 var prisen på 15 000 dollar. Mange av Australias mest kjente kunstnere har vunnet prisen, blant dem Hans Heysen, Lloyd Rees, Fred Williams, William Robinson, Eric Smith og Sali Herman.
Den blir tildelt årlig for «det beste landskapsmaleriet med australsk natur i olje- eller or vannfarger eller for det beste eksempelet på figurativ skulptur av en australsk kunstner fullført i de 12 månedene som går forut for bedømmelsesdatoen».
== Liste over vinnere ==
Nils Petter Time
Nils Petter Time (født 28. januar 1972) er en norsk rockemusiker. Han stiftet gruppen Postgirobygget på 1990-tallet sammen med fire andre, og er nå gitarist i bandet. Gruppen ble startet i studentmiljøet på Fakultet for marin teknikk på NTNU i Trondheim.
Baja
Baja kan sikte til
Crime Stoppers
Crime Stoppers er et internasjonalt kriminalitetsbekjempende program som ble startet i New Mexico i USA i juli 1976. Det finnes Crime Stoppers-program i en rekke land over hele verden. Hovedinnholdet i programmet er drift av tipstelefoner som gir lokalsamfunnets borgere mulighet til å gi anonym informasjon om kriminell aktivitet. Dette gjør at folk kan bidra til bekjempelse av kriminalitet uten selv å bli dratt inn i etterforskningen. Tipsere kan også bli berettiget til en belønning dersom informasjonen resulterer i pågripelse og/eller påtale.
På internasjonalt nivå støttes Crime Stoppers-programmene av Crime Stoppers International Foundation, som har hovedkontor i Austin i Texas.
Guvernementet Livland
Guvernementet Livland, også kjent fra starten av som Guvernementet Riga, var det russiske guvernementet som dekket det sørlige dagens Estland og det nordlige og midtre dagens Latvia i perioden 1712–1918, altså i de to århundrene etter at Russland under Peter den store erobret Baltikum fra Sverige. Formelt ble Provinsen Livland opprettet da Russland formelt arvet området etter Sverige i 1721 gjennom avtale etter freden i Nystad. Navnet Guvernementet Livland ble formelt antatt først i 1796, men var da bare en de-facto videreføring av Riga-guvernementet.
Dette var i motsetning til i Estland i nord en periode uten særlig lokalt selvstyre, men mer direkte russisk styre. Oppheving av livegenskapet kom først i 1819 også i dette området. Ved oktoberrevolusjonen høsten 1917 forble området under sovjetisk kontroll men sammenslått med Guvernementet Estland, inntil den estiske uavhengigheten 24. februar 1918 førte til tysk okkupasjon og formell annektering ved Brest-Litovsk-avtalen 27. august 1918.
Spansk peseta
Peseta (flertall: pesetas) var myntenheten i Spania (og Andorra, sammen med fransk franc) fram til 31. desember 1998. Euro ble først introdusert som elektronisk betalingsmiddel, men 1. januar 2002 kom mynter og sedler i omløp. Siden 1. mars 2002 har peseta ikke vært gyldig som betalingsmiddel i Spania og Andorra.
Navnet peseta stammer fra det katalanske ordet pesseta, som betyr «liten bit».
Solhom kraftverk
Solhom kraftverk er et vannkraftverk ved Kvifjorden i Kvinesdal kommune i Agder som driftes av Sira-Kvina Kraftselskap. Deler av nedbørfeltet ligger i Sirdal kommune. Kraftverket startet produksjonen i 1974.
Al-Hartha kraftverk
Al-Hartha kraftverk er et varmekraftverk i Irak. Det har en installert produksjonskapasitet på 400 MW, men utvides til 800 MW. Brenseltypene er fyringsolje.
Solhom kraftverk
Kraftverket utnytter fallet på 215 meter mellom Nesjen/Kvifjorden og Homstølvatnet i elven Kvina. Vannet benyttes senere i Tonstad kraftverk.
Kraftverket ligger godt gjemt 1 200 meter inne i fjellet under juvet ved dam Nesjen. Terrengformasjonen gjorde at dette var den beste plasseringen. Solhom kraftverk var en del av 3. byggetrinn i Sira-Kvina utbyggingen og stod ferdig i 1974. Mellom magasinene er det en høydeforskjell på ca. 215 meter. Med vann fra de to øverste kraftverkene i Kvina vassdraget, sammen med tilsiget til Kvifjorden, gir det en årlig middelproduksjon på ca. 710 GWh. Dette gjør Solhom til det nest største kraftverket i Sira-Kvina kraftselskap.
Fra kraftstasjonen ble det bygget en 300 kV-linje til Tonstad. Ved Solhom kraftverk ble det første SF6-isolerte koblingsanlegget på så høyt spenningsnivå i Norge levert. Snøforhold og liten plass til åpne koblingsanlegg gjorde at kapslet SF6-anlegg ble valgt. Fra Solhom kraftverk går det en 4 300 meter lang avløpstunnel ut i Homstølvatn. Her går tunnelen som fører vannet til Josdal der det møter tunnelen fra Siravassdraget. Herfra går det en felles tunnel mot Tonstad.
Nesjen/Kvifjorden er oppdemmet og reguleres mellom 715 og 670 moh. Til Nesjen/Kvifjorden tilføres det vann fra flere overføringer. Dette gjelder Ognhellervatn og Guddilsvatn, som før reguleringen rant ned i Sirdal. Kvinen kraftverk leverer også vann til Nesjen/Kvifjorden.
Samlet effekt er 200 MW fra to francisturbiner, og midlere årsproduksjon er på ca. 710 GWh.
Inner-Vikna
Inner-Vikna, eller Indre Vikna, er ei øy i Nærøysund kommune, Trøndelag. Den hører til øygruppa Vikna, som har tusenvis av øyer og holmer. Øya er den østligste av de tre store øyene i kommunen, og har et areal på 74,6 km². De to andre er Ytter-Vikna (85 km²) og Mellom-Vikna (57 km²).
Kommunesenteret Rørvik ligger på Inner-Vikna. Det høyeste punktet på øya er Vattatuvo/Vattatuva, 162 moh.
Eirik Lae Solberg
Eirik Lae Solberg (født 3. april 1971 i Drammen) er en norsk politiker (H).
Han hadde lederverv i Drammen og Buskerud Unge Høyre og satt deretter i Unge Høyres sentralstyre 1992–1994. Han var innvalgt i Drammen bystyre 1995–1999.
Solberg var kommunikasjonsdirektør i Microsoft Norge 2006–2009.
Solberg ble valgt inn i Oslo bystyre i 2007. Han var leder av finanskomiteen i Oslo bystyre og leder for Høyres bystyregruppe 2009–2013, deretter statssekretær i Nærings- og fiskeridepartementet under statsråd Monica Mæland i Solberg-regjeringen 2013–2014. I 2014 ble han finansbyråd i Oslo kommune. Etter at de borgerlige tapte valget i Oslo i 2015, ble Eirik Lae Solberg leder i Høyres bystyregruppe og leder i Samferdsels- og miljøkomiteen. Han var Høyres byrådslederkandidat ved kommunevalget 2019, men Raymond Johansens byråd beholdt flertallet. Solberg trakk seg som leder for bystyregruppen, men beholdt plassen i bystyret. Ved kommunevalget i 2023 er han igjen byrådslederkandidat.
I 2020 ble Solberg ansatt i konsulentselskapet Deloitte. Han driver strategisk rådgivning for offentlig sektor.
Solberg har en bachelorgrad i samfunnsøkonomi fra London School of Economics and Political Science (LSE) og en mastergrad i europeisk historie og politikk fra University of Cambridge.
Valter Tomaz Junior
Valter Tomaz Junior (født 25. juli 1978) er en tidligere brasiliansk fotballspiller som la opp i 2013. Han har blant annet spilt for Molde FK og den svenske klubben Örgryte.
Valter Tomaz jr startet sin karriere i den brasilianske klubben Pequeninos do Jockey.
Båtskip
Båtskip er det norske navnet på den nederlandske skipsbetegnelse «bootschip», et skip som var utviklet fra de mindre farkostene med fellesbetegnelsen «boot», men som overtok fløytens rolle som hvalfangstfartøy på 1700-tallet.
Helt siden begynnelsen av 1600-tallet hadde nederlenderne drevet hvalfangst i Nordishavet med store skip som sendte ut et stort antall fangstbåter utstyrt med harpun mot hvalene.
De mer rommelige båtskipene ble særlig populære fordi de var bygd med en svær bjelke tverrskips over hytten på det høye akterskipet. Bjelken raget langt utenfor skipssidene og ble brukt som davit for fangstbåtene. Et båtskip kunne føre med seg 6 til 8 fangstbåter. De største båtskipene kunne ha opptil 12 fangstbåter med seg.
Båtskipet hadde stort sett det samme skroget som galioten som er et rundbygget fartøy, men noe større med et høyt akterskip med et bredt akterspeil og riggingen med tre master, antagelig samme rigg som på en fregatt. Akterspeilet var dekorert med ornamenter mellom glassvinduene.
Båtskipet hadde en lengde på 100 til 200 fot, en bredde på 26-30 fot og et deplasement på 50 til 150 lester.
Båtskipene fikk et dobbelt lag planker under vannlinjen, en såkalt ishud, samt ekstra dekksbjelker og forsterkning mellom spantene og ytterst ut i baugskipet for å tåle seilas i Nordishavet med mye is som forårsaket et sterkt press og store påkjenninger på skipsskroget. Skipsbyggere måtte gjør de sårbare båtskipene mye mer robuste enn normalt, men det synes å ha lykkes, for ifølge statistikk fra 1700-tallet ble bare 4 % av hvalfangstskipene utsatt for forlis.
Som moderskip førte de med seg fra 4, 6 eller 8 opptil 12 fangstbåter, også kalt hvalbåter og slupper til Nordishavet. Hvalfangerne måtte ro ute i det kalde været selv i kraftig sjø med rundt 50 harpuner, 50 lanser og 60 tau. En slik hvalbåt var ca. 20 fot langt med plass for 6 mann, hvorav 4 roere samt harpunéren og styremann.
Indre Østland Fotballkrets
NFF Indre Østland (tidligere Indre Østland Fotballkrets) (stiftet 5. desember 1987) er en av kretsene i Norges Fotballforbund. Den består av alle kommuner i Innlandet, bortsett fra Alvdal, Folldal, Os, Tolga og Tynset, som hører til i Trøndelag Fotballkrets, i tillegg til Lunner kommune i Viken.
Kretsen ble dannet 5. desember 1987 som en sammenslåing av de tidligere kretsene Oppland, Gudbrandsdal, Sør-Østerdal og Glåmdal. Kretsen skiftet navn til NFF Indre Østland i 2017.
I 2005 var 175 klubber medlem av kretsen, og medlemstallet var cirka 54 600.
4. divisjon
''For tabeller se 4. divisjon fotball for menn 2023 '' Antall lag: 14
Avdelinger: 1
Lag per avdeling: 14
Opprykksplasser: 1
Nedrykksplasser:
5. divisjon
''For tabeller se 5. divisjon fotball for menn 2023 ''
Antall lag: 24
Avdelinger: 2
Lag per avdeling: 12
Opprykksplasser: 2
Nedrykksplasser:
6. divisjon
''For tabeller se 6. divisjon fotball for menn 2023 ''
Antall lag: 61
Avdelinger: 7
Lag per avdeling:
Opprykksplasser: 7 (Alle avdelingsvinnerne)
Nedrykksplasser:
3. divisjon
Antall lag: 12
Avdelinger: 1
Lag per avdeling: 12
Opprykksplasser:
Nedrykksplasser:
4. divisjon
Antall lag: 14
Avdelinger: 2
Lag per avdeling: 7
Opprykksplasser: 2 (1 lag per avdeling)
Nedrykksplasser: ingen
Tigrinhos
Tigrinhos er en kommune i delstaten Santa Catarina i sørregionen av Brasil.
Sucat kraftverk
Sucat kraftverk er et midlertidig stengt varmekraftverk på Filippinene. Det har en installert produksjonskapasitet på 600 MW. Brenseltypen er fyringsolje. Kraftverket er midlertidig, og det er (2010) foreløpig ikke kjent hvordan anlegget skal brukes i framtiden. Det har vært foreslått å omstille verket fra olje- til kullfyring.
ZTV Norge
Kanalen slet med lave seertall og hadde derav dårlig økonomi. Dette var hovedårsaken til av den ble slått sammen med TV6 Norge og Sportskanalen til 3+ den 1. juli 1996. Denne nyopprettede kanalen slet imidlertid like mye med lave seertall og ble nedlagt allerede den 1. oktober samme år.
Rygg skole
Rygg skole kan referere til:
ZTV Norge
ZTV var i perioden 1995-96 eide av Kinnevik-gruppen og organisert under morselskapet Modern Times Group.
Den 1. januar 2002 gjenoppsto kanalen ved at den overtok sendefrekvensen til den nylig nedlagte Viasat Plus. Derfra eksisterte ZTV i drøyt fem år før den ble nedlagt den 5. september 2007. Like etter ble dens sendefrekvens overtatt av den nystartede TV3-kanalen Viasat 4.
Kanelen hadde 40 ansatte i 1996, hvorav 16 var programledere. Kanalsjef i perioden 1995-96 var Morten Støvre, mens Hans Peter Hognestad var kanalsjef fra 2002.
Innhold
ZTVs sendeflate var i 1995/96 noenlunde likt fordelt mellom musikkvideoer, egne produksjoner og programmer som var innkjøpt fra utlandet. Alle egenproduksjoner foregikk i ett og samme studio på den tiden. Mest kjent blant de innkjøpte serieproduksjonene var The Simpsons og The Late Show With David Letterman.
I 1996 beskrev Dagbladet kanalen på følgende måte: «ZTV presenteres av nye, unge programledere, som stående rett opp og ned leverer lavkostprogrammer med friskhet, nerver og street credibility».
Kanalen hadde en forholdsvis sterk profilering av norsk musikk.
Seertall, markedsandel og dekningsgrad
Kanalen hadde en dekningsgrad på 20% i september 1995. Noe som den gang innebar et seerpotensial på ca. 900 000. I 2003 var seerpotensialet på 1,5 millioner. Noe som innebar en dekningsgrad på ca. 33 %. I 2007 hadde den en dekningsgrad på 46,3 %. Noen som innebar et seerpotensial på ca. 2,2 millioner.
ZTV Norge hadde stort sett bare seermessige nedturer i perioden 1995-96. Men i Sverige hadde søsterkanalen på samme tid klart å erobre førsteplassen hos ungdommen. I løpet av 1996 klarte den svenske søsterkanalen å bli større en MTV. Nyoppstarten av kanalen ble noe bedre, og i 2004 hadde ZTV Norge for første gang flere seere enn konkurrenten MTV. I 2002 lå seertallene på mellom 2000 og 30 000.
Distribusjonen var et problem for kanalen helt fra starten. «Usett TV», skrev Dagbladets anmelder etter premieresendingen i 1995, og henviste til at kanalen var komplett umulig å ta inn. For en kanal som levde av annonsører var liten tilgjengelighet et problem. Hovedproblemet lå i at kanalen helt fra starten sendte digitalt. De lå dermed forut for sin tid teknologisk, men samtidig medførte det at mange ikke kunne ta den inn.
ZTV eksisterte som en egen redaksjon i løpet av den korte perioden den var en del av nystiftede 3+ i 1996.
Kanalen hadde en markedsandel på 0,7% i 2007.
Ansatte
Den gjennomsnittlige ZTV-medarbeideren var 24 år i 1996 og hadde liten medieerfaring. Ifølge de ansatte selv var pågangsmot og evne til improvisasjon noe som stod høyere i kurs enn lang fartstid i TV-bransjen.
Innkjøpt produksjoner
Kanalen hadde en viss suksess med amerikanske TV-serier som The Simpsons og The Late Show With David Letterman. De sendte også en god del spillefilmer. Da helst action-, skrekk-, kult- og ungdomsfilmer.
Fra 2002 til 2007 sendte de også serier som  Kenny vs Spenny Seinfeld, Sheena, Stargate SG-1, Ricky Lake, Melrose Place, Heksen Sabrina, Xena: Warrior Princess, Charlie's Angels, Nikita, Charmed, Baywatch, JAG, Drøm videre, Strippekongens piker, Felicity, Survivor, Sweet Valley High, Time of Your Life, Dawson's Creek, Forviklingar, Alle elsker Raymond, Beverly Hills 90210, Mad About You, Kongen av Queens, Familien Griffin, The L Word, Miss Match, Blush, WWE RAW, Celeb Poker, Everwood, Walker Texas Ranger, NCIS, Nip/Tuck, The Jamie Kennedy Experiment, Top Model USA, Verdens villeste politivideoer, Akutten, Dr. Vegas, Oz - livet bak murene, Joan of Arcadia, Bundy.
I 2007 markerte kanalen 20-årsdagen for Familien Simpson ved å vise Simpsons-episoder hele kvelden den 19. april – fra kl. 19.00 til 24.00.
Aurora (provins)
Aurora er en filippinsk provins i landsdelen Luzon. Den ligger nordøst for Manila, i regionen Central Luzon. Provinshovedstaden er Baler. Nord for Aurora er provinsene Nueva Vizcaya, Quirino og Isabela, i sør Quezon, i sørvest Bulacan og i vest Nueva Ecija. Ellers ligger Stillehavet med Det filippinske hav i øst.
Lehigh University
Leigh University er et privat, ikke-kommersielt universitet i Bethlehem i delstaten Pennsylvania, USA. Det ble grunnlagt 1865 av Asa Packer som en teknisk høyskole for utvikling av regionen, og han ga skolen et bidrag på US$ 500 000 ved grunnleggelsen – den tidens største private skolegave.
Aurora (provins)
Politisk inndeling
Aurora er delt i 8 municipalities (landkommuner).
Lehigh University
Opprinnelig var det fire tekniske skoler og en litterær – de tekniske inkluderte en ingeniørskole, en gruveskole, en metallurgiskole og en skole innen kjemi. Den dag i dag har universitetet svært avanserte kjemiske laboratorier.
Siden strarten på både business- og lærerutdanningene har disse på en unik måte kombinert høy vitenskapelig (teoretisk) innsikt med praktisk tilnærming, og lærerstudiet har den dag i dag bare høyere grads undervisning.
De fire collegene ved dagens Lehigh er:
Otto Krefting
Otto Carl Martin Krefting (født 25. januar 1831, død 1899) var en norsk offiser og arkeolog. Han ledet i perioden 1865–1866 arkeologiske undersøkelser i Nidarosdomen og i perioden 1867–1868 de første utgravningene av Selje kloster på oppdrag fra Fortidsminneforeningen. Krefting var formann i Trondhjemsavdelingen av Fortidsminneforeningen og sørget for at ruinene av erkebiskop Olav Engelbrektssons festning på Steinvikholmen ble arkeologisk undersøkt og restaurert i regi av foreningen.
Etter at restaureringen av Nidarosdomen begynte 1869, fungerte Krefting som inspektør ved restaureringsarbeidene frem til sin død i 1899. I en overgangsperiode da det ikke var noen fast arkitekt ved domkirken, ledet han også restaureringen av korbuen mellom oktogonen og langkoret 1871–1872. Krefting utgav i 1885 boken Om Trondhjems Domkirke, der han oppsummerte det som til da var kjent om kirkens opprinnelse og bygningshistorie.
Han var far til Axel Krefting.
Fylkesvei 3090
Fylkesvei 3090 går mellom Engås og Agerup på Nøtterøy i Færder kommune.
Frem til 2019 hadde veien betegnelsen fylkesvei 415 (Vestfold).
Den florentinske skole
Den sanne grunnleggeren av skolen var Giotto. Hans dyktighet i å gjengi tredimensjonal form og rom, enkelheten i hans komposisjoner og hans effektive avbildning av menneskelige følelser var bakgrunnen for at hans malerier har blitt karakterisert som de første moderne malerier, og hans innflytelse på de florentinske malere kan ikke undervurderes. Epoken regnes fra 1280 og fram til rundt 1450. Florentinernes vektlegging på volum og linje kan jevnføres med det senere venetianske maleriets betoning av fargen.
Verdens Barn
Verdens Barn er en norsk organisasjon for utenlandsadopsjon. Foreningen ble stiftet i 1953 som Norsk Koreaforening, og er i dag en humanitær, livssynsnøytral og politisk uavhengig organisasjon basert på medlemskap. Organisasjonen er den eldste av de tre norske adopsjonsforeningene. De andre er Adopsjonsforum og InorAdopt.
Historie
Det var personer ved det norske feltsykehuset som var stasjonert i Korea under Koreakrigen som stiftet foreningen for å hjelpe foreldreløse koreanske barn. De formidlet kontakt mellom nordmenn som ønsket barn og de ulike koreanske institusjoner som formidlet adopsjon til utlandet på 1950- og 1960-tallet. Norsk Koreaforening arbeidet også for bekjempelsen av tuberkulose i Korea. Foreningens engasjement og førte til at de i 1969 ble den første forening i Norge som fikk statlig bevilling for adopsjonsformidling fra Korea til Norge. I 1978 ønsket foreningen å utvide adopsjonsvirksomheten til å omfatte flere land, og adopsjon og hjelpearbeid ble skilt ut i en egen avdeling i Koreaforeningen under navnet Verdens Barn. I 1989 ble avdelingen Verdens Barn hovedforeningen Norsk Koreaforening under navnet Verdens Barn.
Adopsjonsland
Verdens Barn formidler adopsjon fra landene India, Kina, Sør-Korea, Thailand og Sør-Afrika. Kina er den største formidler av adopsjonsbarn. Hvert av landene har litt ulike kriterier for tildeling.
Tijucas
Tijucas er en kommune i delstaten Santa Catarina i sørregionen av Brasil.
American Sniper (film)
Filmens verdenspremiere var 11. november 2014 under Det amerikanske filminstituttets filmfestival, fulgt av en begrenset slipp på amerikanske kinoer 25. desember 2014, og verdensomspennende slipp 16. januar 2015.
Sammendrag
Chris Kyle vokser opp i Texas, og faren hans lærer ham å skyte med rifle og jakte hjort. Flere år senere har Kyle funnet seg arbeid ved en ranch. En dag kommer han tidlig hjem, og oppdager kjæresten hans i seng sammen med en annen mann. Han slår opp med henne, og kort tid senere ser han på nyhetene om Terrorangrepene i Kenya og Tanzania 7. august 1998, og han bestemmer seg for å verve seg til militæret. Han kvalifiserer seg til United States Navy SEALs, og får trening som skarpskytter.
Kyle møter Taya Studebaker på en bar, og de gifter seg kort tid senere. Han blir sendt til krigen i Irak, hvor hans første drap er en kvinne og en ung gutt som forsøkte å angripe en gruppe marinesoldater. Kyle blir synlig opprørt over denne opplevelsen, men han får etterhvert kallenavnet "Legend" for hans mange drap. De får i oppdrag å jakte etter al-Qaida-leder Abu Musab al-Zarqawi. Kyle er med på å forhøre en familie, hvis far tilbyr seg å lede amerikanerne til "The Butcher" som er al-Zarqawis nestkommanderende. Men planen slår feil når "The Butcher" tar faren og sønnen hans til fange, og dreper dem samtidig som Kyle er under angrep fra en fiendtlig skarpskytter som heter Mustafa. Opprørerne sender også ut en dusør på Kyle.
Kyle vender hjem til USA, hvor hans kone føder en sønn. Han blir ofte distrahert av minner fra krigen i Irak. Taya er bekymret for ekteskapet deres, og hun ønsker at Kyle skal fokusere mer på hjemmet og familien deres. Kyle drar til Irak for andre gang. De havner i en skuddveksling med "The Butcher" og amerikanerne dreper ham. Senere kommer Kyle hjem til sin nyfødte datter, men han blir stadig mer distansert fra familien. På Kyles tredje deployment til Irak, blir Kyles kollega Ryan "Biggles" Job alvorlig skadd av Mustafa. Kort tid senere blir en annen Navy SEAL, Marc Lee, drept i en skuddveksling.
Kyle velger å gjennomføre en fjerde tur til Irak. Taya forteller ham at hun kanskje ikke kommer til å være der lenger når han endelig kommer tilbake igjen. Tilbake i Irak blir Kyle sjokkert når han oppdager at Biggles døde av skadene han fikk. Kyle og hans lag blir plassert på et tak med oversikt over fiendens territorium. Kyle oppdager Mustafa på ett annet tak, og skyter ham. Kort tid senere blir de omringet av mange væpnede opprørere. Midt i skuddvekslingen, og med lite ammunisjon igjen, ringer Kyle til Taya og forteller henne at han endelig er klar til å komme hjem. En liten sandstorm gir dekning for en kaotisk flukt for de amerikanske soldatene, hvor Kyle blir skadet og nærmest etterlatt av med-soldatene sine.
Kyle kommer endelig hjem igjen, men han klarer ikke å tilpasse seg det sivile livet. Han blir spurt av en psykiater om han blir hjemsøkt av alle tingene han gjorde som soldat. Kyle svarer at det er alle med-soldatene han ikke klarte å redde, som hjemsøker ham. Psykiateren hans spør om han ønsker å hjelpe alvorlig sårede krigsveteraner ved et sykehus. Etterhvert begynner Kyle gradvis å tilpasse seg sit sivile liv.
Ett par år senere, den 2. februar 2013, tar Kyle farvel med sin kone og barn, for å tilbringe tid sammen med en annen krigsveteran ved en skytebane. Filmen avsluttes med tekst over skjermen, hvor det står at Chris Kyle ble drept den dagen av en annen veteran som sliter med PTSD, etterfulgt av arkiv-opptak av de store folkemengdene som møtte opp til Chris Kyles begravelse.
Rumaila kraftverk
Rumaila kraftverk er et varmekraftverk i Irak. Det har en installert produksjonskapasitet på 500 MW. Brenseltypen er fyringsolje.
Ilja Kulik
Ilja Aleksandrovitsj Kulik (russisk: Илья Александрович Кулик; født 23. mai 1977 i Moskva), russisk kunstløper som deltok i de olympiske vinterleker 1998 i Nagano.
Kulik ble olympisk mester i kunstløp under vinter-OL 1998 i Nagano. Han vant konkurransen single for menn foran Elvis Stojko fra Canada og Philippe Candeloro fra Frankrike.
Staaken
Staaken er en ortsteil i Berlins bydel Spandau.
Geografi
I nordøst grenser Staaken til Falkenhagener Feld, i øst ligger Klosterfelde mellom Staaken og ortsteilen Spandau, som er sentrum i den administrative bydelen Spandau. I vest og sør grenser ortsteilen mot Landkreis Havelland i Brandenburg. Den historiske del av Staaken ligger i nord og sør og består for det meste av småhusbebyggelse som for eksempel i Gartenstadt Staaken. Ortsteilens østlige del ble fra 1950 til 1970-tallet bebygget med blokker.
Mike Wallace
Myron Leon «Mike» Wallace (født 9. mai 1918, død 7. april 2012 ) var en amerikansk TV-journalist. Han var en av korrespondentene i det amerikanske nyhetsmagasinet 60 Minutes. Han jobbet med programmet fra det ble opprettet i 1968. I 2006 sluttet Wallace som fast korrespondent i 60 Minutes. Han fortsatte med å jobbe for CBS, men i langt mindre grad enn tidligere.
Staaken
Albrechtshof
Albrechtshof ligger vest i Staaken og er i vest og nord begrenset av grensen til Falkensee, i øst Finkenkruger Weg og i sør jernbanelinjen til Hamburg. Strøket karakteriseres av eneboliger som gir det et landlig preg. Albrechtshof ble kjent i pressen etter at en lokfører 5. desember 1961 kjørte sitt damplokomotiv tvers igjennom sperringene til Vest-Berlin. Jernbanelinjen mellom Berlin og Hamburg ble etter dette nedlagt og togene omdirigert over Wannsee. Flukten ble siden beskrevet i filmen Durchbruch 234. En del av Albrechtshof ligger i Seegefeld i Brandenburg.
Mike Wallace
Han intervjuet en rekke verdensledere, som Deng Xiaoping, Ayatollah Khomeini, Kurt Waldheim, Yasir Arafat, Menachem Begin, Malcolm X, Martin Luther King, Anwar Sadat, Manuel Noriega, Vladimir Putin og Mahmoud Ahmadinejad. Samtidig laget han også reportasjer om flere av de største amerikanske og internasjonale kjendisene innen sport, kultur og underholdning.
Wallace regnes som en av foregangsmennene for den konfronterende intervjuteknikken, noe som gav ham stor anerkjennelse som journalist. Men hans kompromissløse stil førte også til at han ble kritisert som uhøflig og uredelig mot intervjuobjektene.
Wallace startet sin mediekarriere i 1939 i en radiostasjon i Michigan. Han har en stjerne på Hollywood Walk of Fame.
Staaken
Gartenstadt Staaken
Gartenstadt Staaken finnes mellom Lehrter Bahn og Hamburger Bahn og avgrenses i øst av Hackbuschstrasse og i vest Finkenburger Weg. Bebyggelsen ble planlagt av arkitekten Paul Schmitthenner og oppført i årene 1914-1917 på det som da var 3 500 dekar åkerland. Borettslaget Gartenstadt Staaken ble grunnlagt 27. juni 1913. Bebyggelsen har i dag vernestatus.
Landsbyen Staaken
Det egentlige sentrum av Staaken går langs Nennhauser Damm, sør for Brunsbütteler Damm. Langs hovedgaten finnes Staaken landsbykirke.
Demokratisches Forum der Deutschen in Rumänien
Demokratisches Forum der Deutschen in Rumänien (DFDR) (rumensk: Forumul Democrat al Germanilor din România, FDGR) er et politisk parti som representerer den tyske minoriteten i Romania. Partiet ble grunnlagt i 1989. Klaus Johannis har vært partileder siden 2001.
Staaken
Siedlung Neu-Jerusalem
Siedlung Neu-Jerusalem (Ny-Jerusalem boligområde) finnes vest for Staaken sentrum like før grensen mot Brandenburg og på begge sider av Heerstrasse. Boligområdet er oppført i funksjonalistisk stil.
Demokratisches Forum der Deutschen in Rumänien
Som følge av den rumenske minoritetslovgivningen har partiet siden kommunismens fall vært representert i parlamentet med en representant. Alle statlig anerkjente minoriteter er sikret representasjon i parlamentet.
Staaken
Neu-Staaken
Neu-Staaken (Nye Staaken) er et område øst i Staaken, som i 1960- og 1970-årene ble utbygget med blokkbebyggelse. Neu-Staaken har etter utbyggingen fått et bymessig preg.
Demokratisches Forum der Deutschen in Rumänien
Partiet representerer alle tyskspråklige folkegrupper i Romania, det vil si Siebenbürgen-saksere, Banat-schwabere, Sathmar-schwabere, Bukowinatyskere, Siebenbürgen-landlere, zipsere og Regatstyskere («Regat» betegner det rumenske territoriet frem til første verdenskrig, i motsetning til det senere «Stor-Romania»).
Staaken
Siedlung Hahneberg
Siedlung Hahneberg (Hahneberg boligområde) ligger sørvest i ortsteilen, sør for Hahneberg (66 moh) og nær grensen til Brandenburg. Området var utparsellert allerede ved rundt 1900 men likevel ikke utbygget. I DDR-tiden lå området i et sperreområde som følge av den nærliggende grensen til Vest-Berlin. Etter murens fall ble Siedlung Hahneberg utbygget med eneboliger og tomannsboliger.